Павел Матеев
При белоцветните вишни

chitanka.info

Помня все още първата ни среща,

бяхме едва шестнайсетгодишни,

усмихната ти ме посрещна,

там, при белоцветните вишни.

Помня мига на целувката първа,

разменяхме погледи скришом,

слънцето нямаше как да ни зърне,

там, при белоцветните вишни.

Помня къде за пръв път ми каза,

че всичко ти в мене обичаш,

аз любовта си към тебе доказах,

там, при белоцветните вишни.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.